safouaneb/arywiki huggingface dataset:
لودڤيڭ ڤيتڭنشطاين

لودڤيڭ ڤيتڭنشطاين (مزيود ف 26 ابريل 1889، توفى ف 29 ابريل 1951) فيلسوف نمساوي بريطاني لي خدم سيرتو على اللوجيك، لفلسفة د لماط، لفلسفة د لعقل و لفلسفة د اللوغة. من 1929 تال 1947، قرّا ڤيتڭنشتاين ف جامعة كامبريدج. وخا داكشي، يالله كتاب واحد ديالو لي تّنشر فاش كان عايش: لمقالة لمنطقية لفلسفية لي فيه 75 صفحة و خرج ب لالمانية ب عنوان "Logisch-Philosophische Abhandlungen" ف 1921، و ب النڭليزية ف 1922 ب لعنوان اللاتيني "Tractatus Logico-Philosophicus". و عندو جوج منشورات خرين هوما مقال ب عنوان "شي نويطات على الشكل لمنطقي" "Some Remarks on Logical Form" ف 1929، لي كان مراجعة ديال "الصيونص د اللوجيك" "Science of Logic" د پ. كوفي، و ديكسيونير ديال الدراري الصغار. لواساخات ديالو تدارت ليهم مراجعة و تنشرو مور لموت ديالو. اول و اشهر هاد لمنشورات هوّ كتاب تحقيقات فلسفية "Philosophical Investigations" لي خرج ف 1953. ف 1999، تدار واحد الصونداج بين لاساتيدا د الجامعات ف لميريكان، و عتابرو بلي كتاب "تحقيقات" هوّ اهم كتاب د لفلسفة ف لقرن 20. ، حيت "كايمتّل تحفة ديال لقرن 20 لي كاتبان على مستوى بزاف ديال التخصّوصات و التوجوهات لفلسفية". لفلسفة ديالو كاتنقاسم ل فترة مبكّرة، كايمتّلها كتاب تراكتاتوس "لمقالة"، و فترة معطّلة كاتبان سيرتو ف "تحقيقات فلسفية". "ڤيتڭنشطاين لمبكّر" كان مهتم ب لعلاقة لمنطقية مابين لقضيّات "propositions" و لعالم، و كان كايعتاقد بلي راه لقى حل ديال جميع لپروبليمات لفلسفية حيت شرح مزيان اللوجيك ديال هاد لعلاقة. "ڤيتڭنشطاين لمعطّل"، نفى بزاف د لافتراضات ف تراكتاتوس، ب حجة بلي لمعنى ديال كلمة كايتّفهم ب عتيبارو الطريقة ديال التخدام ديالها ف واحد اللعبة لوغاوية. بشكل ادق، ڤيتڭنشطاين كتب بلي: "ف عدد كبير بزاف د لحالات ديال التخدام د كلمة "معنى"، ولايني ماشي كاملين، تقدر تّفهم هاد لكلمة ب هاد الشكل: لمعنى ديال كلمة هيّ التخدام ديالها ف اللوغة". ڤيتڭنشطاين كان تزاد ف ڤيينا ف وحدة من لفاميلات لمرفحّين ڭاع ف ؤروپا، و ورت تروة كبيرة من عند بّاه ف 1913. قبل لحرب لعالمية اللولة، كان "دار عطية سخية ل جماعة ديال الشوعارا و لفنانين ختارهم لودڤيڭ فون فيكر، لي كان ليديتور ديال دورية دير برينر "Der Brenner"، من فنانين كانو محتاجين. منهم [ڭيورڭ] طاكل، راينر ماريا ريلكه و لمعماري اضولف لووص، من بعد، كان جاه لاكتئاب مور لحرب، و عطا داكشي لي بقى من التروة ديالو ل خوتو و خواتاتو. تلاتة د خوتو الربعة لكبار نتاحرو بشكل فردي و مستاقلّ. ڤيتڭنشطاين كان خرج من لاكاديميا شحال من مرة: مرة باش يشارك كـ ؤفيسير ف لحرب لعالمية اللولة، و حصل على عدد د التوشيحات بفضل الشجاعة ديالو؛ مرة باش يقرّي ف مدارس ف الدواور ديال لوطريش، و لي لقى فيها مشاكيل بسباب التخدام ديالو للعقاب ب لعصا بشكل زايد على لبنات و الدراري، سيرتو ف لحصة د لماط؛ باش يخدم حمّال ف سبيطار ف لندن ف لوقت د لحرب لعالمية الجاوجة؛ و باش يخدم تيكنيسيان ف لابو د سبيطار ف مصحة ڤيكطوريا لملكية ف نيوكاسل. مصادر. مراجع. pp. 51ff Original German and C. K. Ogden's English translation side by side. زيد قرا. * Wittgenstein News، University of Bergen. Retrieved 16 September 2010. * Wittgenstein Source، University of Bergen. Retrieved 16 September 2010. مقالات اكاديمية على مقالاتو لي ماتنشروش "Nachlass". Via HAL archives-ouvertes. fr Via zenodo
عبد القادر التونسي

عبد القادر التونسي (مزيود ف 1929 ولّا 1930 ف تارودانت، توفى ف 21 دجنبر 2025) هوّ طبيب جراح مغريبي، كايتّعتابر "رائد ديال الجراحة" و واحد من الطبّا الجراحا و لاساتيدا لمغاربا اللوالا د الطب ف لمغريب. كان كايتلقّب ب "طبيب الشعب". خوه لكبير هوّ محمد بلحسن التونسي لمعروف ب لاب جيڭو. حياتو. بعدما كمّل قرايتو ف پاري، فرانسا، بدا كيخدم ف سبيطار بن سينا ف 1957. كان رئيس ديال شعبة الجراحة ف كلية الطب و الصيدلة د الرباط. فاش جا لوقت باش يشد التقاعود، عطا لو لماليك لحسن التاني لامكانية باش يكمّل خدمتو، و ما خرج منها تا وصل للتمانينات ف عمرو ملي لوضعية الصحية ديالو مابقاتش كاتسمح. كان عضو ف الطاقم الطبي لملكي و كان شارك ف لعلاج ديال لمصابين ف الزلزال د اڭادير و حرب التحرير الجزايرية. كان اديتور ديال مجلة "المغرب الطبي"، و شارك ف بزاف د لابحات لمؤتمرات لعلمية، و شرف على مئات د التيزات د الدوكتورا. و هوّ عضو ف لاكاديمية لفرنساوية د الجراحة، و مؤسس و رئيس فايت ديال لاتحاد لمغاربي د الجراحة.
جو شي

جو شي (مزيود ف 18 اكتوبر 1130، توفى ف 23 ابريل 1200) كان فيلسوف، توارخي، سياسي، شاعر و خطاط شينوي عاش ف فترة سلالة صونڭ الجنوبية. كان من اهم لمساهمين ف تطوير لكونفوشية الجديدة، و عندو دور محوري ف تشكيل الساس لفكري ديال لامبراطورية الشينوية لي بانت من بعد. جو شي ركّز بزاف على لعقلانية، و كان ضد الروحانية و التجربة الدينية، و بنى سيستيم فلسفي كبير. لمراجعات ديالو د لكتوبا الربعة و لكلاسيكيات لخمسة (كتوبا اساسيين ديال لكونفوشية) كانو من النصوص لاساسيين ديال لامتحانات لمدنية لامبراطورية مابين 1313 و 1905 فاش تّلغاو. دار جو شي واحد لميطودولوجيا فلسفية دقيقة معروفة ب "التحقيق ف لحوايج" (ب الشينوية 格物)، و شدّد على لميديطاسيو ب عتيبارها تهذيب ذاتي اخلاقي و فكري. لفكر ديال جو شي كان عندو تاتير عميق، و ولّى كايمتّل لاديولوجيا الرسمية د الدولة ف الشينوا من عند سلالة يووان، و تاضوبطا من عند بلدان خرين ف شرق اسيا، بحال الجاپون، كوريا، و ڤييطنام. ف هاد لمناطق، لعقيدة لكونفوشية الجديدة ديالو تماسسات ب النظام التعليمي و لامتحانات لادارية لمدنية، و شكّلات لاديولوجيا السياسية، لهيراركيات الجتيماعية، و لقيم التقافية ل مدة قرون. جو كان علّامة ب معرفة واسعة ديال لكلاسيكيات، لمراجعات، الطراجم و لكتابات ديال لي سبقوه. ف حياتو، خدم عدد د لمرات ف مناصب حكومية، ولايني كان كايتجنّب لمناصب لعمومية. راه كتب، جمع و راجع علاين 100 كتاب، و كان كايتراسل معا دزينة د الدارسين بحالو. كان استاد ديال عدد د الطلبة لي قراو عندو سنوات. و بنى على التعاليم ديال لخوت تشينڭ و ناس خرين، و طوّر النظريات لميطافيزيكية ديالهم ف ما كايتعلّق ب مفاهيم لي (الشكل) و تشي (لمادة). لاتباع ديالو دوّنو لالاف د لحوارات ديالو. مصادر. زيد قرا. —A study of how and why Zhu Xi chose Zhou Dunyi to be the first true Confucian Sage since Mencius. —On the development of Zhu Xi's thought after his death. —On Zhu Xi within the context and development of neo-Confucianism. An analysis of the concept of human nature in Zhu Xi's thought طرجامات. All translations are of excerpts except where otherwise noted.
سيول

سيول و لا سول (بلكورية: 서울)، هي لعاصيما ديال كوريا لجنوبية و اكبر مدينة فيها. جات ف الشمال لغربي د لبلاد، على لواد د هان، تقريبا واحد 45 كيلوميطر على لحدود مع كوريا الشمالية. هي من لمدون لكبار ف لعالم، و مع الضواحي ديالها محسوبا مع اكبر عشرا د لمناطق لحضرية لكبار ف لعالم. تيسكنو فيها تقريبا 10 د لمليوند الناس، و هي من لمدون لكبار لقلال اللي الناس اللي ساكنين فيها تينقصو، ماشي تيزيدو. لمدينا د سيول عندها تاريخ قديم و تبنات هادي 2000 عام ف وقت لمملكة د بايكجي. هي اول مدينا ف شرق اسيا دخّلات لما و الضو و التيليفون و الطرامواي، و هادشي كامل ف لقرن 19. حتلها الجاپون من 1910 ل 1945، و رجعات هي لعاصيما د كوريا لجنوبية من نهار تعلنات بلاد ف 1948. فيها تلاتا د لمعالم مقيدين ف د اللائحة معاليم التراث العالمي د ليونيسكو. سيول فيها جوج د لمطارات دولية، و ميطرو فيه 24 خط. تنضمو فيها بزاف د لاحدات لمهمة ف لعالم، بحال لالعاب لاسياوية د 1986، لالعاب لاولمپية د الشتا د 1988، كاس لعالم د لكورا د 2002، و لقمة د جي 20 د 2010.
ليتل سيزارز

ليتل سيزارز هي سلسلة مطعم امريكية مشهورة بالبيتزا. تاسسات فـ 1959 فـ ديترويت، ميشيغان، الولايات المتاحدة د ميريكان على يد مايكل ايليتش و مارانتي ايليتش. الشركة مشهورة بخدماتها السريعة وبتقديم البيتزا باسعار مناسبة، وكتشتهر خاصة بـ "هوت-ن-ريدي" البيتزا لي كتكون جاهزة مباشرة للزبناء. التاريخ. ليتل سيزارز تاسسات فـ 1959، وولات من اكبر سلسلة مطاعم البيتزا فـ الولايات المتاحدة د ميريكان. مع مرور الوقت، الشركة فتحت الاف الفروع فـ عدة بلدات. المنتجات. كتقدم ليتل سيزارز مجموعة من بيتزا، معجنات، سلطات ومقبلات. المنتج الاكثر شهرة هو هوت-ن-ريدي لي كيخلي الزبناء يشريو البيتزا مباشرة بلا انتظار. الانتشار. ليتل سيزارز عندها الاف الفروع فـ جميع انحاء العالم، والمقر الرئيسي ديالها فـ ديترويت، ميشيغان. الفروع. ليتل سيزارز عندها اكثر من 5، 000 فرع حول العالم، بزاف منهم فـ الولايات المتاحدة د ميريكان وبعض الفروع فـ كندا، المملكة المتحدة، المكسيك ودول اخرى. بعض الفروع كتقدم خدمة التوصيل والطلبات عبر الانترنت، والبعض الاخر كيعتمد على نظام "هوت-ن-ريدي" للبيتزا الجاهزة.
مايكل إيليتش

مايكل ايليتش (ب #تحويل )، المعروف حتى باسم مايك ايليتش، تزاد فـ 20 يوليوز 1929 وتوفّى فـ 10 فبراير 2017، كان رجل اعمال امريكي مشهور، ومؤسس سلسلة مطاعم ليتل سيزارز ديال البيتزا، ومالك سابق ديال فرق رياضية كبار بحال ديترويت رِد وينغز و ديترويت تايغرز. حياتو اللّولة. مايكل ايليتش تزاد فـ ديترويت، فـ ولاية ميشيغان، فالـ الولايات المتاحدة د ميريكان. والديه كانو مهاجرين من مقدونيا. فشبابو كان كيلعب البيسبول وخدم فمجالات مختلفة باش يعاون راسو، ومن بعد دخل خدم فـ الجيش الامريكي. المسار المهني. فـ عام 1959، مايكل ايليتش ومراتو مارانتي ايليتش حلّو اول مطعم ديال ليتل سيزارز فمدينة ديترويت. المشروع بدا صغير ولكن مع الوقت توسّع وولا واحد من اكبر سلاسل البيتزا فـ العالم. فمجال الرياضة، شرى فريق الهوكي ديال ديترويت رِد وينغز فـ 1982، ومن بعد شرى فريق البيسبول ديال ديترويت تايغرز فـ 1992. تحت الملكية ديالو، الفرق ربحو بطولات وطنية وحققو نجاح كبير. الاعمال الخيرية. مايكل ايليتش كان معروف بالاعمال الخيرية ديالو، خصوصاً فمدينة ديترويت. موّل بزاف ديال المشاريع فمجال الصحة والتعليم، وساعد بزاف ديال العائلات المحتاجة، وغالباً كان كيدير هاد المساعدات بلا اعلان. الوفاة. توفّى مايكل ايليتش فـ 10 فبراير 2017 عن عمر 87 عام، وخلا وراه تاثير كبير فـ عالم الاعمال والرياضة فـ الولايات المتحدة.
لمعركة ديال كلتة زمور (1989)

طرات معركة ديال كلتة زمور ف7 اكتوبر 1989 ملي هاجمو المقاتلين البوليساريو. بقيادة حبيب اوب قرية كلتة زمور على الجانب المغربية. من الجدار الرملي. كان لهجوم اللول اشتباك عسكري كبير في الحرب من عام 1988، حيت كملات الجبهة البوليساريو التفاوضات مع المغرب فداك العام. رد جلالة الملك المغربي حسن الثاني على الهجوم بمنع لقاء ثان مع قادة البوليساريو. قالت صحيفة البايس الاسبانية. تقتل تقريبا قل من مْيَة عسكري من الجانبين في التنضمين.
الشيطان ف الداخل (فيلم)

الشيطان ف الداخل (#تحويل ) هو فيلم خلعة خارق للطبيعة ميريكاني دخل عام 2012 و هو من الاخراج ديال وليام برينت بيل و بطولة فرناندا اندراده، سيمون كوارترمان و ايڤان هيلموث و سوزان كروالي. الفيلم تصور على شكل فيلم وثائقي. وخا نتاقدوه بزاف، وصلات الارباح ديالو ل101 مليون دولار ميريكاني.
ساوث پارك

ساوث پارك هو مسلسل رسوم متحركة امريكي مشهور بالكوميديا السوداء والسخرية. تاسس فـ 1997 فـ الولايات المتاحدة د ميريكان على يد تري پاركر و مات ستون. المسلسل معروف بمعالجة الاحداث الجارية بطريقة ساخرة وغريبة، وكيهضر على مواضيع بحال السياسة، الدين، المجتمع، الاعلام، وثقافة المشاهير. القصة. المسلسل كيتبع الحياة اليومية ديال اربعة ديال الدراري صغار: ستان، كايل، كارتمان، وكيني فمدينة خيالية سميتها ساوث پارك ف ولاية كولورادو. الاحداث كتكون غالبًا ساخرة ومبالغ فيها باش تبين التناقضات الاجتماعية. الانتاج والاسلوب. المسلسل مشهور باسلوب الرسم البسيط لي كيشبه لقصاصات الورق. فالاول كان كيتم بالانتاج اليدوي، ومن بعد ولا رقمي بنفس الشكل. من مميزات ساوث پارك هو السرعة فالانتاج، حيث بعض الحلقات كتتصايب فمدة قصيرة باش تكون مرتبطة بالاحداث الجارية. التاثير. ساوث پارك ولى عندو تاثير كبير فالثقافة الشعبية وربح بزاف ديال الجوائز، من بينها جائزة ايمي. المسلسل واحد من اطول الرسوم المتحركة عمرًا فالتلفزة الامريكية.